**ОБРАЗЕЦ № 10**

# **ПРОЕКТ!**

**Д О Г О В О Р**

**за доставка на горива и масла**

Днес, ...................... 2014 г., в гр. Кнежа, между ПРОФЕСИОНАЛНА ГИМНАЗИЯ ПО ЗЕМЕДЕЛИЕ „СТЕФАН ЦАНОВ”, със седалище и адрес на управление: гр. Кнежа, ул. ”Марин Боев”, №5, ЕИК по регистър БУЛСТАТ 000183295, представлявана от инж. Светлана Господинова Калапишева – директор и Малина Начева Костовска – главен счетоводител, наричана за краткост **“ВЪЗЛОЖИТЕЛ”**, от една страна и

........................................................................................................, със седалище и адрес на управление:…......……………………………..……......, ЕИК по регистър БУЛСТАТ ………………………., представлявано от .................................................................., в качеството му на - ……………………………..……….., наричано за краткост **“ИЗПЪЛНИТЕЛ”**, от друга страна, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** Възложителят възлага, а Изпълнителят приема да изпълни следното:

Да извърши доставка на течни горива, както следва:

- автомобилен бензин А-95Н/А-98Н – приблизително количество за доставка 4,5 хил. л.;

**-** дизелово гориво – приблизително количество за доставка 10 хил. л.;

както и на моторни масла за нуждите на авто-тракторния парк на ПГЗ „Стефан Цанов” през 2014 - 2015 г. на обща стойност приблизително 35 000 лв. (двадесет и пет хиляди лева), без ДДС.

**II. СРОКОВЕ**

**Чл. 2. (1)** За начало на изпълнението на договора се счита датата на неговото подписване от двете страни.

**(2)** За край на изпълнението се счита изтичането на 12 (дванадесет) месеца от датата на сключване на договора.

**III. ЦЕНИ И НАЧИН НА ПЛАЩАНЕ**

**Чл. 3. (1)** Възложителятзаплаща на Изпълнителяпотребените горива и масла по цените, валидни за съответния търговски обект (бензиностанция) на Изпълнителяв момента на закупуването им, намалени със съответните отстъпки.

**(2)** Офертните цени на Изпълнителя и предложените процентни отстъпки са, както следва:

- за бензин А-95 Н - ………….. (……………………….) лв/л., без ДДС и ............................ (......................) процента отстъпка;

- за бензин А-98 Н - ………….. (……………………….) лв/л., без ДДС и ............................ (......................) процента отстъпка;

- за дизелово гориво - ………….. (……………………….) лв/л., без ДДС и ............................ (......................) процента отстъпка;

- за моторни масла - ………….. (……………………….) лв/л., без ДДС и ............................ (......................) процента отстъпка.

**(3)** Размерът на отстъпката, посочен от Изпълнителя не подлежи на промяна през времето на действие на настоящия договор.

**(4)** За всички извършени транзакции и дължими такси Изпълнителят издава данъчна фактура и предоставя на Възложителя детайлна справка за извършените през съответния период транзакции, на хартиен и електронен носител, както следва:

Период на фактуриране: от първо до последно число на месеца.

Срок на издаване на фактурите: 10 (десет) дни след изтичане на отчетния месец.

**(5)** Възложителят заплаща стойността на издадените фактури до 20 (двадесет) дни от датата на издаването им, като превежда дължимите суми по следната банковата сметка на Изпълнителя:

**Банка:**

**IBAN:**

**BIC:**

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 4.** **(1)** Възложителят има право да осъществява ежедневен контрол по изпълнение задълженията на изпълнителя.

**(2)** Възложителят има право да получава доставките на автомобилен бензин А-95Н, А-98Н, дизелово гориво и маслаза МПС-ва, в удобна за него бензиностанция на изпълнителя, при условията на отложено плащане и чрез използване на карти за регистрация и авторизация на покупките.

**Чл. 5.** Възложителят има право да получи данъчна фактура и детайлна справка за извършените през съответния период транзакции, съгласно условията на настоящия договор.

**Чл. 6.** Възложителят има право да откаже плащане по фактура, ако същата не е в съответствие с чл.3, ал.4 от договора, до отстраняване на пропуските.

**Чл. 7. (1)** Възложителят има право да взема проби от доставените горива, които да представя в специализирани лаборатории за изследване. Вземането на проби за изследване се отразява в протокол, подписан от представители на възложителя и изпълнителя.

 **(2)** Средствата за извършване на проверката се заплащат от възложителя, когато резултатите от пробата покажат, че доставеното гориво отговаря на съответните стандарти, а когато не отговаря - от изпълнителя.

**Чл. 8.** Възложителят се задължава да извършва плащането на получените количества течни горива и масла при условията на чл.3, ал.5 от договора.

**Чл. 9.** При извършване на всяко плащане в изпълнение на настоящия договор, възложителят се задължава да вписва своя индивидуален клиентски номер, получен заедно с получаване на картите за зареждане и вписан във всяка данъчна фактура, в съответното платежно нареждане.

**Чл. 10.** Възложителят се задължава да попълни, подпише и предаде на изпълнителя заявление за придобиване на правото на ползване на карти, като:

**1.** се задължава да пази в тайна своя ПИН код и да изисква оправомощените от него лица да съблюдават тайната на ПИН кода..

**2.** се задължава, в случай на загуба или кражба на карта да уведоми изпълнителя по e-mail, факс или телефон и най-късно до следващия ден да представи на изпълнителя писмено известие за настъпилото събитие. Възложителят носи отговорност и дължи заплащане на всички транзакции, извършени с картата до момента на получаване от изпълнителя на известието за загуба.

**3.** се задължава да отговаря за действията на оправомощените от него лица. При ползването на карта тези лица действат от името и за сметка на възложителя, за което се смятат за упълномощени с предаване на картата и ПИН код за нея.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11.** Изпълнителят има право да получава стойностите на доставените количества течни горива при условията на чл.3 от договора, по банкова сметка.

**Чл. 12.** Изпълнителят се задължава да доставя на Възложителя горива и масла в обектите си на територията на цялата страна и в съответствие с условията на настоящия договор.

**Чл. 13.** Изпълнителят се задължава:

**1.** да предостави на възложителя заявление за придобиване на правото на ползване на карти и да представлява възложителя при издаването на картите и при осъществяването на взаимоотношенията с издателя на картите, за което се смята упълномощен от възложителя с подписването на настоящия договор;

**2.** да предостави на възложителя заявения брой карти, заедно с техния ПИН код и код за Интернет достъп за безплатна текуща информация за всички извършени транзакции чрез интернет страницата на Изпълнителя;

**3.** да приема извършване на транзакции от възложителя с карти при условията на настоящия договор;

**4.** при всяко зареждане да издава фискален бон;

**5.** ежемесечно да издава данъчна фактура за извършените през съответния период транзакции;

**6.** ежемесечно да представя детайлна справка за извършените през съответния период транзакции на хартиен и електронен носител;

**7.** да осигурява безпрепятствено зареждане на моторните превозни средства, собственост на ПГЗ „Стефан Цанов”;

**8.** да доставя течни горива, отговарящи на изискванията на Наредбата за изискванията за качеството на течните горива, условията, реда и начина за техния контрол, приета с ПМС №156 от 15.07.2003 година.

**Чл. 14.** Изпълнителят има право да блокира издадените карти в следните случаи:

**1.** при прекратяване действието на договора, независимо от основанието за прекратяване.

**2.** при получаване на писмено известие от възложителя, че издадена карта е открадната и/или загубена и/или повредена, като в тeзи случаи възложителят може да поиска издаването на нова карта.

**3.** при три пъти въвеждане на грешен ПИН код, като в този случай възложителят може да поиска от изпълнителя деблокиране на картата и/или предоставяне на нов ПИН код.

**Чл. 15.** Изпълнителят се задължава да предостави, при поискване от страна на възложителя, заверено копие /вярно с оригинала/ от декларацията за съответствие с изискванията за качество, издадена от производителя.

**Чл. 16.** Изпълнителят се задължава да доставя горива, отговарящи на декларацията за съответствие с изискванията за качество, издадена от производителя.

**Чл. 17.** При констатирани отклонения в количеството и качеството на договорената доставка Възложителят изготвя констативен протокол и незабавно информира Изпълнителя.

**Чл. 18.** При повторноконстатиране наотклонения в показателите на горивата и маслата по БДС Възложителят има право едностранно да прекрати договора без предизвестие, като уведоми за това Изпълнителя.

**VI. ПРЕКРАТЯВАНЕ НА ДОГОВОРА И НЕУСТОЙКИ**

**Чл. 19. (1)** Договорът се прекратява:

- с изтичане на срока, за който е сключен;

**-** при обявяване в ликвидация или несъстоятелност на изпълнителя.

**(2)** Договорът може да бъде прекратен:

**1.** при оттегляне на поръчката от страна на възложителя с едномесечно писмено предизвестие;

**2.** при виновно, системно неизпълнение на задължения от страна на изпълнителя с писмено предизвестие от 15 дни (петнадесет дни);

**3.** по взаимно съгласие на страните, изразено писмено.

**4.** едностранно – с едномесечно писмено предизвестие до другата страна.

**5.** едностранно от Възложителя без предизвестие, при условията на чл.18 от настоящия договор.

**Чл. 20.** **(1)** При неизпълнение на която и да е клауза от договора от страна на изпълнителя, същият дължи на възложителя неустойка в размер на 200(двеста лева) лева за всяко нарушение.

**(2)** Ако от неизпълнението са нанесени вреди, в размер по-голям от неустойката, дължи се и тяхното обезщетяване.

**(3)** Независимо от неустойката по предходната алинея възложителят си запазва правото да търси обезщетение за причинените вреди при условията на гражданското законодателство.

**(4)** За установяване на обстоятелствата по чл.20, ал.1 се съставя констативен протокол.

**(5)** Възложителятима право да удържи неустойката по чл.20, ал.1 от плащането по договора.

**Чл.21.** При неплащане на дължимите суми в срока по чл.3, ал.5 Възложителят дължи на Изпълнителя неустойка за забава в размер на основния лихвен процент, обявен от БНБ, плюс 10 (десет) пункта надбавка, която неустойка се начислява върху просрочената сума до окончателното й изплащане от Възложителя.

**Чл. 22.** В случай, че до изтичане срока на договора, отпадне необходимостта от получаване на течно гориво, настоящият договор може да бъде прекратен от възложителя с едномесечно предизвестие. В този случай възложителят не дължи на изпълнителя обезщетение за претърпените вреди от сключването на договора.

**VІІ.** ФОРСМАЖОРНИ СЪБИТИЯ

**Чл. 23. (1)** Форсмажорно събитие (непреодолима сила) по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

**(2)** Не е налице непреодолима сила, когато съответното събитие е настъпило вследствие на неположена дължима грижа или ако при полагане на дължимата грижа това събитие е можело да бъде предотвратено.

**Чл. 24. (1)** Страните по настоящия договор не носят отговорност за неизпълнение или забавено изпълнение на задълженията си при настъпването на форсмажорно събитие, в това число и за причинените от това неизпълнение вреди.

**(2)** Ако страните са били в забава преди възникване на непреодолимата сила, те не могат да се позовават на последната при неизпълнение на задълженията си по договора.

**(3)** Страната, която е засегната от форсмажорно събитие, следва в седемдневен срок след установяване на събитието, да уведоми другата страна и да й представи доказателства за настъпването, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране. В случай, че някое от доказателствата се издава от компетентните органи в срок по – дълъг от посочения, страната, изпълнението на чието задължение е възпрепятствано от непреодолимата сила, е длъжна с уведомлението да съобщи за това обстоятелство и в седемдневен срок след предоставянето на съответното доказателство от компетентния орган да уведоми другата страна и да предостави доказателството.

**(4)** Страните не носят отговорност една спрямо друга за вреди, претърпени като последица от форсмажорно събитие.

**(5)** През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор, и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно да продължат да изпълняват задълженията си по договора, които не са възпрепятствани от форсмажорното събитие.

**(6)** Страната, изпълнението на задължението на която е възпрепятствано от непреодолима сила, ведно с уведомлението по ал.3 изпраща до другата страна уведомление за спиране на изпълнението на договора. След отпадане на обстоятелствата от извънреден характер, в седемдневен срок страната, изпълнението на чието задължение е възпрепятствано от форсмажорно събитие, писмено уведомява другата страна за възобновяване на изпълнението на договора. Срокът за изпълнение на задължението се продължава съобразно с периода, през който изпълнението е било спряно от форсмажорното събитие. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**VІІІ. ГАРАНЦИЯ ЗА ИЗПЪЛНЕНИЕ**

**Чл. 25.** (**1)** Гаранцията за изпълнение на договора е в размер на 3 % от общата стойност на договора, а именно..........................(словом) и се представя от изпълнителя преди сключването на договора, под формата на парична сума, внесена по сметка на възложителя или под формата на безусловна и неотменима банкова гаранция, съгласно документацията за участие.

**(2)** При точно и пълно изпълнение на договора, гаранцията за изпълнение се освобождава в рамките на 10 (десет) календарни дни след прекратяване на договора, като възложителят не дължи лихви за периода, през който средствата законно са престояли при него.

**Чл. 26.** **(1)** Гаранцията за изпълнение се задържа при неизпълнение от страна на изпълнителя на което и да е от задълженията му по настоящия договор, установено с констативен протокол от страна на възложителя.

**(2)** Възложителят има право да задържи гаранцията за изпълнение на договора и ако в процеса на неговото изпълнение възникне спор между страните, който е внесен за решаване в съда, до постановено и налично окончателно съдебно решение в полза на някоя от страните.

ІХ**. ДРУГИ УСЛОВИЯ**

**Чл. 27.** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

**Чл. 28.** **(1)** Всички срокове по този договор се установяват въз основа на писмени документи според датата на входящия номер или двустранно подписан протокол, а при изпращане по пощата или по факс – според датата на подписаната обратна разписка или датата на изпращане на факса.

**(2)** Съобщенията ще се получават на следните адреси и/или факс:

За изпълнителя: За възложителя:

Име: Име:

Гр. Гр.

Ул. Ул.

Тел: Тел:

Факс: Факс:

E-mail: E-mail:

**(3)** При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.

**(4)** За дата на съобщението/известието се смята:

**а/** датата на предаването – при ръчно предаване на съобщението /известието;

**б/** датата на пощенското клеймо на обратната разписка - при изпращане по пощата;

**в/** датата на приемането – при изпращане по факс или телекс.

**Чл. 29.** Вземания за вреди и пропуснати ползи се установяват и събират по реда, определен от действащите нормативни актове.

**Чл. 30.** Изпълнителят отговаря за вредите, причинени от него при или по повод изпълнението на договора.

**Чл. 31.** Разходите за замяната на рекламираните количества са за сметка на изпълнителя.

**Чл. 32.** **(1)** Посочените количества гориво за МПС-ва, са прогнозни и могат да претърпят промяна в зависимост от честотата на използване, промяната в броя, както и от промяната в разхода на МПС-ва, собственост на ПГЗ „Стефан Цанов”.

**(2)** Освен посочените, при необходимост е възможна доставката и на други петролни продукти и консумативи.

**Чл. 33.** В случай, че до изтичане срока на настоящия договор не е открита нова процедура по възлагане на обществена поръчка със същия предмет или откритата процедура не е приключила, договорът запазва действието си при същите условия до сключването на нов договор.

**Чл. 34** Страните по настоящия договор ще решават споровете, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване, по взаимно съгласие и с писмени споразумения, които не могат да променят или допълват елементите на договора в нарушение на чл. 43 от ЗОП, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 35.** Нищожността на някоя клауза от настоящия договор не води до нищожност на друга клауза или на договора като цяло.

**Чл. 36.** За всички неуредени в този договор въпроси се прилагат разпоредбите на Закона за обществените поръчки, Закона за задълженията и договорите, Търговския закон и други нормативни актове, относими към материята.

Настоящият договор се изготви и подписа в четири еднообразни екземпляра – три за възложителя и един за изпълнителя.

Неразделна част от настоящия договор са:

1. Предложение за изпълнение на поръчката - Приложение № 8;

2. Ценово предложение – Приложение № 11.

**ВЪЗЛОЖИТЕЛ: ИЗПЪЛНИТЕЛ:**

………………………

Главен счетоводител